Xedmen akken i asen-yenna, bnan-as axxam, rnan-as lbir sdaxel, dɣa yekcem ɣur-s iserreḥ i usenduq, teffeɣ-d yemma jida dɣa, tečča-ten akk, s sselṭan, s watmaten-is, s wid akk yellan din, ala Mqidec i imenɛen acku yekcem axxam n wuzzal, dɣa nettat teqqim ad tezdeɣ deg uxxam-nni n sselṭan ; mi d-tekker kan sbeḥ, as-tini a Mqidec arwaḥ ad d-nagem iwakken ad tečč ; netta as-yini :  xaṭi a yemma jida tcerreg-iyi tgeṭṭiṭ, aqli ad tt-xiḍeɣ  ; dɣa ad teddem tageṭṭiṭ-is ad tefsi ad tt-txiḍ iwakken ad dukklen ad t-tečč, ad iẓer kan belli tefsi tgeṭṭiṭ-nni netta ad yeffeɣ ad d-yagem ad d-yuɣal.